**6 pôstnych večerov s Dávidom proti Goliášovi**

(1S 17,17-51)

**1. SITUÁCIA: Kresťan a mocnosti zla naokolo** (Dávid doma, bratia v boji)

- naša zúčastnenosť na živote ľudí okolo nás, ako na nás vplýva dianie vo svete, vplyvy na naše kresťanstvo – sme ako malý Dávid, ktorý pasie ovečky, hoci vonku je boj – ten boj čaká na nás

*modlitby: za postavenie cirkvi vo svete; za jej pôsobenie ako soli, ktorá nesmie ostať iba v soľničke*

**2. POMER: Viera v sekularizácii** (Dávid vidí a počuje Goliáša)

- svet sa neustále sekularizuje, ľudia nám z cirkvi odchádzajú, to je veľká výzva pre nás, čo robiť, ako byť aktívni? – niekedy sa iba pozeráme okolo seba ako prekvapený Dávid, keď videl bezradné vojsko svojho národa paralyzované jediným silákom Goliášom

*modlitby: za múdrosť pre cirkev, aby rozumela reči sveta a vedela správne reagovať; za jej jasný hlas vo svete*

**3. PRÍPRAVA: Kresťan pripravený do života** (Dávid a jeho odvaha)

- ak poznáme situáciu okolo seba, musíme konať, rozhodnúť sa, vybrať si cestu, ktorou chceme kráčať, nebáť sa životného rozhodnutia – Dávid je nám tu vzorom, ako sa rozhodol v spojení so spoľahnutím sa na pomoc zhora

*modlitby: za cirkev a jej misiu, odvahu ísť von medzi ľudí; za jej otvorenosť a zápal*

**4. BOJ: Správna zbroj kresťana** (Dávid v brnení, palica, prak a kamienky)

- čo cirkev/kresťan potrebuje pre svoju službu vo svete, bez čoho nemôže ani pomyslieť, že by niečo mohla vykonať – Dávid nepotreboval brnenie, jeho zbroj bola v praku a pár kamienkov, no najmä v dôvere v Boha

*modlitby: za živú a aktívnu vieru cirkvi, bez ktorej sama stráca zmysel; za jej správne hodnoty*

**5. VÍŤAZSTVO: Jediná obeť na Golgote** (Dávid na vrchu s Goliášom)

- máme z čoho vychádzať, cirkev ako jediná má kérygmu o golgotskej obete, ktorá je riešením pre ľudí čo sa týka ich života a spásy, to je naše posolstvo – Dávid vykročil na vrch, odvážil sa vstúpiť osobne do diania

*modlitby: za silu cirkvi v jej obetovaní sa pre službu ľuďom vo svete, vo zvestovaní vhod-nevhod; jej svetlo nemôže ostať pod nádobou*

**6. VÝSLEDOK: Kristus víťazí, nepriateľ odchádza** (Dávidov zásah, Filištínci na úteku)

- cirkev ako mocný Boží nástroj v tomto svete prináša svetlo, ktoré poráža tmu, prináša život, ktorý láme moc smrti; - Dávid, ktorý vydobyl víťazstvo a porazil nepriateľa

*modlitby: za nesenie evanjelia, ktoré je zverené cirkvi a bez ktorého je svet stratený; za svetlo cirkvi a jeho čistý jas*